Aktiv temperatura

Aktiv temperatura (paydalı temperatura ) — awıl xojalıǵı eginleriniń rawajlanıwına qolaylı tásir kórsetetuǵın hawa temperaturası. Awıl xojalıǵı eginleri aktiv vegetaciya dáwiriniń ıssılıq penen támiyinlengenligi kórsetkishi esaplanadı. Jer sharınıń túrli aymaqlarında eginler rawajlanıwı ushın jıllıq temperatura (ıssılıq) resurslarınıń qolaylıq dárejesin bahalawda vegetaciya dáwirindegi 10° tan joqarı bolǵan aktiv temperatura jıyındısı qollanıladı. Aktiv temperatura jıyındısı 10° tan joqarı bolǵan turaqlı ortasha sutkalıq temperaturalardı qosıw jolı menen tabıladı.

Aktiv temperatura jetkilikli bolmaǵan jaǵdaylarda egin óspey yamasa pispey qaladı. Eginlerdiń túrleri, sortları hám gibridlerin regionlar boyınsha jaylastırıwda, eginniń ıssıqlıq penen támiyinlengenlik dárejesin esaplawda aktiv temperatura kórsetkishinen paydalanıladı (Nátiyjeli temperaturaǵa qarań).

 Derekler 
ÓzME, Birinshi tom, Tashkent, 2000-jıl